|  |  |  |
| --- | --- | --- |
| **INFORME JURÍDIC** | |  |
| *Referència* | AIN-2015/1110 | |
| *Objecte*: | **Avantprojecte de llei d’ordenació del Sistema de Direcció Pública Professional de l’Administració de la Generalitat de Catalunya i del seu sector públic** | |
| *Sol·licitant:* | Secretari general | |
| *Lletrat consistorial* | Joan-Anton Rodríguez Franco | |
| *Data:* | 1 de juliol de 2015 | |

**1. Objecte**

Se sotmet a consideració jurídica l’avantprojecte de llei d’ordenació del Sistema de Direcció Pública Professional de l’Administració de la Generalitat de Catalunya i del seu sector públic, específicament per avaluar el seu impacte en el règim especial de la ciutat.

**2. Resum executiu**

2.1 La llei a què es refereix l’avantprojecte, cas que s’aprovi, no ha de ser d’aplicació al municipi de Barcelona, atès que hi ha règim especial en la matèria del personal directiu i del personal d’alta direcció, de conformitat amb l’article 52.1, lletra *d*, de la Llei 22/1998, de 30 de desembre, de la Carta municipal de Barcelona (CMB), redactat per l’article 10 de la Llei 18/2014, de 23 de desembre, de modificació de la Carta municipal de Barcelona. A més, el desplegament reglamentari de la CMB en la matèria d’organització (en què s’inclou el personal municipal) correspon al propi Ajuntament de Barcelona, de conformitat amb l’article 6, cosa que implica que també gaudeixi de la consideració de règim especial en aplicació de l’article 2.1.

2.2 L’avantprojecte preveu en l’apartat 4 de la disposició addicional primera que «***Les estructures gerencials i directives de l’Ajuntament de Barcelona es regiran per allò que estableix la legislació de règim especial i pel seu desplegament normatiu municipal*.**». Per això considerem que l’avantprojecte respecta suficientment el règim especial del municipi i que no cal fer-hi cap observació.

|  |  |
| --- | --- |
|  |  |
| Joan-Anton Rodríguez Franco | Manuel Mallo Gómez |
| Lletrat consistorial | Director de l’Àrea de Règim Jurídic |